text: इंडियन रेलवे कैटरिंग एंड टूरिज्म कॉर्पोरेशन भारतीय रेलवे की सब्सिडियरी है जो रेलवे से जुड़े कैटरिंग, टूरिज्म और ऑनलाइन टिकटिंग के काम को देखती है। आईआरसीटीसी को भारत में रेलवे टिकटिंग में प्रमुख बदलाव की शुरुआत के रूप में देखा जाता है। आईआरसीटीसी की वेबसाइट से ऑनलाइन टिकट बुक करा सकते हैं। इस वेबसाइट से मोबाइल और टैबलेट पर भी टिकट बुक की जा सकती है। पीएनआर और लाइव ट्रेन स्टेटस जानने के लिए आईआरसीटीसी एसएमएस की सुविधा भी देती है। इसके अलावा आईआरसीटीसी आई टिकट भी उपलब्ध कराती है ये टिकट ऑनलाइन बुक होती हैं और डाक के जरिए इन्हे घर भेजा जाता है।